stanford-oval/wikipedia huggingface dataset:
Saltsjöbadenin piiri

| Saltsjöbadenin piiri |
| --- | --- |
 Uppenbarelsekyrkan
 fiSaltsjöbadenin piiri 
 59°16′44″N, 18°17′35″E 
Valtio:   Ruotsi
Maakunta:  Södermanland
Lääni:  Tukholman lääni
Kunta:  Nackan kunta
Piirikoodi:  212103
Väestö
Väkiluku (2022):  10 763 
Saltsjöbadenin piiri (ruots. Saltsjöbadens distrikt) sijaitsee Nackan kunnassa Ruotsissa. Sen väkiluku on 10 763  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Nackan kunnan piirit
Samantha Lewthwaite

Samantha Lewthwaite (tunnetaan myös nimillä Sherafiyah Lewthwaite ja Valkoinen leski, s. 5. joulukuuta 1983, Pohjois-Irlanti – väitetty kuolleeksi 13. marraskuuta 2014, Ukraina) on Lontoon pommi-iskujen yhden tekijän Germaine Lindsayn leski ja eräs maailman etsityimmistä terroristeista. Interpol on etsintäkuuluttanut hänet räjähteiden hallussapidosta Keniassa. Mediassa häntä on kutsuttu Valkoiseksi leskeksi etnisyytensä, itsemurhaiskussa menehtyneen ensimmäisen miehensä perusteella sekä viittauksena tšetšeeniläisten naisterroristien "mustien leskien" mukaisesti.
Lewthwaite kääntyi 15-vuotiaana muslimiksi. Musliminimekseen hän on ottanut Sherafiyah Lewthwaite. Hän opiskeli myöhemmin 2002 hetken Lontoon yliopiston Lähi-idän, Aasian ja Afrikan tutkimuksen SOAS-laitoksessa. Samana vuonna Lewthwaite tapasi ensimmäisen miehensä Germaine Lindsayn keskustelupalstalla ja pari avioitui muutamaa kuukautta myöhemmin. He saivat esikoispoikansa 2004. 19-vuotias Lindsay teki terrori-iskun 7. heinäkuuta 2005 Lontoossa kolmen muun islamistiterroristin kanssa. Iskussa menehtyi 52, joista Lindsayn itsemurhapommin ollessa tuhoisin surmaten 26 henkilöä. Lewthwaite oli tällöin kahdeksannella kuulla raskaana odottaen pariskunnan toista lasta. Terrori-iskujen jälkeen Samantha Lewthwaite kommentoi järkytyksestään miehensä osallisuudesta iskuihin. Häntä kritisoitiin laajasti hänen myytyään tarinansa uhrina ja miehensä osallisuudesta "suhteellisen uutena käännynnäisenä" The Sunille 30 000 punnalla. Tämän jälkeen hän kuitenkin katosi medialta ja katkaisi yhteytensä sukulaisiinsa.
Väitetyt yhteydet Al-Shabaab-terroristijärjestöön

Helmikuussa 2012 Nairobin terrorisminvastainen viranomainen antoi pidätysmääräyksen vaaleasta naisesta nimellä Natalie Webb, jonka tiedettiin käyttäneen Etelä-Afrikan väärennettyä passia. Scotland Yardin avulla kenialaisviranomaiset kertoivat henkilön esiintyneen ainakin kolmella muullakin identiteetillä, joista yksi oli Samantha Lewthwaite. Hän oli saapunut Keniaan marraskuussa 2011 ja liittynyt terroristisoluun Mombasassa. Naisen seurassa oli ollut kolme lasta. Kyseinen nainen oli etsintäkuulutettu yhteyksistä terroristisolu Al-Shabaabiin, joka oli suunnitellut kostoiskuja Keniaa vastaan Somaliassa.
Lewathwaitea ei ole kuitenkaan tuomittu mistään. Hän sai kolmannen lapsena 2009, mutta lapsen isän henkilöllisyyttä ei ole voitu vahvistaa.
Väitetty kuolema

Marraskuussa 2014 venäläinen uutistoimisto Regnum väitti, että Lewthwaite olisi taistellut Ukrainassa Aidar-pataljoonan riveissä ja saanut surmansa separatistitarkka-ampujan luodista. Aidar-pataljoonan komentaja Sergiy Melnychuk on kumonnut huhut ja kertonut, että venäläiset pyrkivät tekaistuilla uutisilla rikkomaan Ukrainan ja Brittien välisiä suhteita.
School Days

School Days voi tarkoittaa ainakin seuraavia:
School Days, Stanley Clarken fuusiojazz-albumi vuodelta 1976
”School Days”, Chuck Berryn rock ’n’ roll -kappale vuodelta 1957
”School Days”, japanilaisen Guardians 4:n singlekappale vuodelta 2009
School Days, japanilainen visual novel vuodelta 2005
Sam Jaeger

| Sam Jaeger |
| --- | --- |

Henkilötiedot
Koko nimi:  Samuel Heath Jaeger
Syntynyt: 29. tammikuuta 1977 (ikä 47)  Toledo, Ohio
Puoliso:  Amber Marie Mellott
Lapset:  4
Näyttelijä
Aktiivisena:  2002-
Aiheesta muualla
IMDb
Samuel Heath Jaeger (s. 29. tammikuuta 1977) on yhdysvaltalainen näyttelijä ja käsikirjoittaja. Hän on näytellyt päärooleja televisiosarjoissa The Handmaid’s Tale – Orjattaresi ja Why women kill.
Elämä ja ura

Jaeger syntyi Perrysburgissa Ohiossa LeAnnen (os Graening) ja Charles Jaegerin pojaksi.  Hän on nuorin neljästä lapsesta.[lähde? ] Hän valmistui Perrysburg High Schoolista vuonna 1995 ja vuonna 1999 hän sai Bachelor of Fine Arts -tutkinnon Otterbein Collegessa.  Valmistuttuaan Jaeger työskenteli näyttelijöitä välittävässä toimistossa New Yorkissa. Hän meni vuonna 2007 naimisiin näyttelijä Amber Marie Mellottin kanssa, jonka hän tapasi Otterbein Collegessa. Hänellä on neljä lasta, August, syntynyt 2010, Redford, syntynyt n.  2014, Calvin, syntynyt 26. kesäkuuta 2016, ja tytärpuoli, Aubrey.
Jaeger aloitti näyttelijänuransa ollessaan vielä yliopistossa pienessä vierasroolissa New Yorkissa toimivassa TV-sarjassa Law & Order (1990).  Hän näytteli myös useilla teatterinäyttämöillä New Yorkissa ennen kuin muutti Los Angelesiin ja Hollywoodiin näyttelemään täyspitkissä elokuvissa.  Hänen uransa nopeutui, kun hän onnistui saamaan rooleja tunnetuissa elokuvissa Traffic (2000) ja Behind Enemy Lines (2001).  Sen jälkeen hän näytteli päähahmoa Bruce Willisiä ja Colin Farrellia vastaan ​​Hart's Warissa (2002) kapteeni R. G. Siskinä.  Vuonna 2009 Jaeger sai Joel Grahamin roolin NBC:n televisiosarjassa Parenthood, joka sai ensi-iltansa vuonna 2010.  Lisäksi hän kirjoitti, ohjasi ja näytteli vaimonsa kanssa vuoden 2011 elokuvassa Take Me Home.
Jaegerin televisio-esiintymiset sisältävät Richardin roolin ABC:n When We Rise -elokuvassa, Tim Powellin roolin Tell Me a Storyssa ja Rob Stantonin roolin sarjassa  Why women kill (Miksi naiset tappavat).
Käännös suomeksi
School Days (Chuck Berryn kappale)

School Days on Chuck Berryn Chess-levy-yhtiölle tekemä rock ’n’ rollin klassikkokappale, joka nousi Yhdysvaltain listalla sijalle kolme huhtikuussa 1957. Se oli Berryn toinen Top 10 -hitti.
Ensimmäisen hittinsä ”Maybellene” jälkeen Berry oli julkaissut sellaisia klassikoita kuin ”Thirty Days”, ”Roll Over Beethoven” ja ”Brown-Eyed Handsome Man”.
Berry julkaisi käytännössä saman kappaleen uudelleen vuonna 1964 nimellä ”No Particular Place To Go”. Siitä tuli Berryn kuudes Top 10 -hitti Yhdysvalloissa.
Kappaleen sanoituksessa on fraasi ”Hail Hail Rock ’n’ Roll”. Samanniminen elokuva on kunnianosoitus Chuck Berrylle. Filmin organisoi The Rolling Stones -yhtyeen kitaristi Keith Richards ja hän myös kokosi hankkeeseen taustayhtyeen, jossa olivat mukana muun muassa Eric Clapton, Robert Cray ja The Beatles -yhtyeen jäseniä.
Savolles

| Savolles |
| --- | --- |
 Kunnantalo
 Savolles
 Koordinaatit: 47°22′38″N, 5°16′32″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Dijon
Pinta-ala:  
 – Kokonaispinta-ala:  3,1 km²
Korkeus:  204 m
Väkiluku (2018):  159 
 – Väestötiheys:  51 as./km²
Kunnan numero:  21595
Infobox OKVirheellinen NIMI-arvo: 
Savolles on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 23 kilometriä Dijonin kaupungista koilliseen.
Kunnan alueella ei ole kirkkoa, ja sen näkyvin rakennus onkin vesitorni. Kunnantalon vieressä on 1700-luvulta peräisin oleva kivinen risti.
Aiheesta muualla

Kuvia tai muita tiedostoja aiheesta Savolles Wikimedia Commonsissa
Sam Jones III

Sam L. Jones III (s. 23. huhtikuuta 1983 Boston, Massachusetts) on yhdysvaltalainen näyttelijä. Hänet tunnetaan parhaiten Pete Rossin roolista televisiosarjassa Smallville, jossa hän näytteli kolmella ensimmäisellä tuotantokaudella ja vieraili vielä seitsemännellä.
Jones on koripalloilija Sam Jonesin poika. Smallvillen lisäksi hän on näytellyt elokuvassa Glory Road ja useissa televisiosarjoissa, kuten Oikeus ja kohtuus, Teho-osasto,  C.S.I., Blue Mountain State ja Seitsemäs taivas.
Aiheesta muualla

Sam Jones III Internet Movie Databasessa. (englanniksi)
Smallville
| --- | --- |
Päähenkilöt:   Clark Kent  Lana Lang  Lex Luthor  Chloe Sullivan  Lionel Luthor  Lois Lane  Jimmy Olsen  Kara Zor-El  Jonathan ja Martha Kent 
Tuotantokaudet:   1.  2.  3.  4.  5.  6.  7.  8.  9.  10. 
Näyttelijät:   Tom Welling  Kristin Kreuk  Michael Rosenbaum  Allison Mack  Sam Jones III  Annette O'Toole   John Schneider 
Muuta:   Luthor-yhtiö  Kryptoniitti  Chloe Chronicles 
Luettelot:  Luettelo metaihmisistä
Surfer Rosa

| Surfer Rosa Pixies |
| --- | --- | --- |

Studioalbumin tiedot
 Äänitetty : marraskuu 1987 (Downtown Recorders, Boston) joulukuu 1987 (Q Division Studios, Somerville, Massachusetts)
 Julkaistu: 21. maaliskuuta 1988
 Tuottaja(t): Steve Albini
 Tyylilaji: vaihtoehtorock
 Kesto: 32.50
 Levy-yhtiö: 4AD
Pixiesin muut julkaisut
| Come On Pilgrim 1987 | Surfer Rosa 1988 | Doolittle 1989 |
Singlet albumilta Surfer Rosa
 ”Gigantic” Julkaistu: 22. elokuuta 1988
Surfer Rosa on yhdysvaltalaisen vaihtoehtorock-yhtyeen Pixiesin esikoisstudioalbumi. Albumin julkaisi brittiläinen levy-yhtiö 4AD vuonna 1988.
Kappaleet

Kaikki kappaleet säv. ja san. Black Francis ellei toisin mainita.
Bone Machine – 3.02
Break My Body	– 2.05
Something Against You – 1.47
Broken Face – 1.30
Gigantic (san. Francis, Kim Deal) – 3.55
River Euphrates – 2.33
Where Is My Mind? – 3.53
Cactus – 2.16
Tony’s Theme – 1.52
Oh My Golly! – 1.48
Vamos – 4.18
I’m Amazed – 1.42
Brick Is Red – 2.00
Kokoonpano > Pixies

Black Francis – laulu, rytmikitara, akustinen kitara
Kim Deal – bassokitara, taustalaulu, laulu kappaleessa ”Gigantic” (nimellä Mrs. John Murphy)
Joey Santiago – soolokitara
David Lovering – rummut
Kokoonpano > Tekninen

Steve Albini – tuotanto, äänisuunnittelu
Simon Larbalestier, Vaughan Oliver – albumin kansikuva
Arvostelut

AllMusic:
Pitchfork: 10/10
Susan Dougan

| Susan Dougan |
| --- | --- |

Saint Vincent ja Grenadiinien kenraalikuvernööri
 1. elokuuta 2019 –  
Edeltäjä:  Frederick Ballantyne
Henkilötiedot
Syntynyt: 3. maaliskuuta 1955 (ikä 69) Colonarie
Kansalaisuus:  saintvincentiläinen
Ammatti:  opettaja
Vanhemmat:  Walden Ryan (isä) Dorothy Ryan (äiti)
Puoliso:  Hugh Dougan
Lapset:  3
Tiedot
Tutkinnot:  Lontoon yliopisto Southamptonin yliopisto
Uskonto:  anglikaani
Susan Dilys Dougan (s. 3. maaliskuuta 1955 Colonarie) on saintvincentiläinen opettaja ja hallintovirkailija, joka aloitti elokuussa 2019 Saint Vincent ja Grenadiinien kenraalikuvernöörinä.
Tausta ja yksityiselämä

Susan Dougan syntyi Saint Vincentin saarella vuonna 1955. Hänen vanhempansa olivat Walden ja Dorothy Ryan. Dougan kävi korkeakoulutuksen Britanniassa ja suoritti alemman korkeakoulututkinnon kemiasta Lontoon yliopistossa ja maisterin tutkinnon kasvatustieteistä Southamptonin yliopistosa.
Dougan on naimisissa Hugh Douganin kanssa. Parilla on kolme lasta.
Uskonnolliselta vakaumukseltaan Dougan on anglikaani.
Ura

Dougan aloitti opetusuransa Saint Vincentin tyttöjen high schoolissa ja nousi lopulta koulun rehtoriksi. Rehtorina hän toimi vuodet 2001–2004. Dougan oli saarivaltion koulutoimenjohtajana 2004–2009 ja hallitussihteerinä 2009–2013. Saint Vincent ja Grenadiineja Dougan on edustanut muun muassa Amerikan valtioiden järjestössä ja Commonwealth of Learning -järjestössä.
Dougan nimettiin joulukuussa 2014 Saint Vincent ja Grenadiinien varakenraalikuvernööriksi, ja viisi vuotta myöhemmin hänet valittiin ensimmäisenä naisena kenraalikuvernööriksi. Dougan aloitti virassa 1. elokuuta 2019..
Kunnianosoituksia

Pyhän Mikaelin ja Pyhän Yrjön ritarikunta (2020)
Brittiläisen imperiumin ritarikunta (2010)
Shakin maailmanmestaruusottelu 1993

Shakin maailmanmestaruusottelu 1993 voi tarkoittaa seuraavia:
Shakin maailmanmestaruusottelu 1993 (PCA)
Shakin maailmanmestaruusottelu 1993 (FIDE)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Shakin maailmanmestaruusottelu 1993”, voi hakea sivunnimihaulla, laajalla sivunnimihaulla tai tekstihaulla.
Sŭngrin öljynjalostamo

| Sŭngrin oljynjalostamo |
| --- | --- |
Valtio:  Pohjois-Korea
Sijainti:  Raseonin erityistalousalue
Koordinaatit:  42°18′43″N, 130°20′56″E
Aloitti toimintansa:  1974
Tuotteet:  öljyjalosteet, maks. 40 000 b/d (2018)
Perustaja:  Pohjois-Korean valtio
 fiSŭngrin oljynjalostamo 
Sŭngrin kemikaalikompleksi (hangul: 승리정유공장; hanja: 勝利精油工場; uudistettu latinisaatio: Seungri jeong’yu gongjang) on öljynjalostamo Raseonissa koillisessa Pohjois-Koreassa. Jalostamon yhteydessä oli alun perin öljyä polttava lämpövoimalaitos ja öljysatama. Se on vanhempi Pohjois-Korean kahdesta öljynjalostamosta, joista toinen, Kiinan tuella rakennettu Paengma-rin öljynjalostamo (Ponghwan jalostamo), sijaitsee maan luoteisosassa Sinuijussa. Jalostamon kapasiteetiksi arvioitiin vuonna 2018 noin 40 000 barrelia päivässä. Neuvostoliiton hajottua 1991 Sŭngrin jalostamon toteutunut tuotanto on kuitenkin ollut paljon pienempi Pohjois-Korean turvauduttua kiinalaiseen raakaöljyyn.
Historia > 1960-luku: jalostamon perustaminen

Vuonna 1967 Pohjois-Korea ja Neuvostoliitto tekivät sopimuksen taloudellisesta ja teknisestä yhteistyöstä. Siihen kuului öljynjalostamon, lämpövoimalaitoksen ja öljyterminaalin rakentaminen Unggin satamakaupunkiin (nykyään Sŏnbong-guyŏk, osa Raseonia). Neuvostoliitto toimittaisi raakaöljyn ja jalostamon vuosikapasiteetiksi sovittiin 2 miljoonaa tonnia.
Sungrissa jalostettua raskasta polttoöljyä käyttävä Kesäkuun 16. päivän voimalaitos tuli sähköistämään sekä jalostamoa että Unggin satamaa. Se valmistui vuonna 1974 100 000 kilowatin tehoisena, ja vuonna 1977 sen teho kasvatettiin 200 000 kilowattiin.
Rakennustyöt aloitettiin yhteisvoimin 1968, ja jalostamon ensimmäinen vaihe valmistui vuonna 1973, toinen vuonna 1977. Raakaöljy toimitettiin sekä Venäjän Hasanista tulevaa rautatietä myöden Tumenjoen yli että laivoilla Unggin satamaterminaaliin. Jalostamon ja voimalaitoksen valmistuminen muutti enimmäkseen kalastuksesta ja laivanrakennuksesta elantonsa saaneen Unggin kemianteollisuuden keskukseksi.
Historia > 1990-luku: Neuvostoliiton hajoaminen

Neuvostoliiton hajoaminen vuonna 1991 ja osittain sen seurauksena syntynyt Pohjois-Korean katastrofaalinen talouskriisi vuosina 1994-1998 vaikeuttivat raakaöljyn tuontia Venäjältä, ja kun öljyntuonti sieltä päättyi kokonaan, jalostamon toiminta keskeytettiin vuonna 1996. Seuraavien 25 vuoden aikana jalostamo toimi vain ajoittain. Pysyvää tuotantoa yritettiin käynnistää uudelleen yhdysvaltalaisen U.S. Stanton Asian Development Companyn kanssa, mutta pitkälliset neuvottelut päättyivät vuonna 2002 maiden suhteiden huonontuessa. Sopimustuotantona jalostetiin 1990-luvulla eriä Iranista, Jemenistä, Omanista, Kiinasta, Venäjältä ja Hongkongista toimitettua raakaöljyä.
Historia > 2010-luku

2010-luvulle tultaessa Pohjois-Korean talous oli hiljalleen elpynyt, ja maan öljyntuonti oli vuosikymmenen alkupuoliskolla noin neljä miljoonaa barrelia vuodessa (vain 20 % vuoden 1990 tasosta, ennen talousromahdusta ja Venäjän ja Kiinan taloudellisen avun kuihtumista). 90 % Pohjois-Korean ostamasta öljystä oli kuitenkin kiinalaista vähärikkistä, keskiraskasta raakaöljyä. Yhdistyneiden kansakuntien vuonna 2017 määräämät pakotteet viimeistään rajoittivat maan öljyntuonnin neljään miljoonaan barreliin vuodessa. Maa kärsi edelleen pahasta polttoainepulasta.
Eteläkorealaisen Asan Institute For Policy Studiesin väitteen mukaan Venäjä sen sijaan myi välillä 2015—2018 Pohjois-Korealle vuosittain valmiita öljyjalosteita yli 1,5 miljoonaa barrelia (yli 200 000 tonnia). Määrä olisi ollut kymmenkertainen maiden ilmoittamaan verrattuna, ja instituutti syytti maita YK:n pakotteiden kiertämisestä.
Pohjois-Korea aloitti vuonna 2015 muutostyöt, joilla Sonbongin voimalaitos muunnettiin käyttämään öljyn sijaan kivihiiltä, jota Pohjois-Korealla on omasta takaa.
Samuel Gustaf Hermelin

Samuel Gustaf Hermelin lehdessä Svenska Familjejournalen 1877.
Charta öfwer Swerige, Samuel Gustaf Hermelinin vuonna 1797 laatima kartta.
Samuel Gustaf Hermelin (1744–1820) oli ruotsalainen kartantekijä ja teollisuudenharjoittaja. Suunnitellessaan rautateollisuuden perustamista Pohjois-Ruotsiin hän aloitti siellä kartoitustyön. Työn jatkamisessa kattamaan koko maan oli mukana suomalainen C. P. Hällström.
Julkaisuja

Geografiske kartor öfver Swerige, 1796–1818.
Saarisjärvi (Hämeenlinna)

| Saarisjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°11′04″N, 25°06′15″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  Saarisoja Evojokeen 
Järvinumero:  35.787.1.015
Mittaustietoja
Pinnankorkeus:  125 m  
Rantaviiva:  1,906 km  
Pinta-ala:  11,92 ha  
Saaria:  ei saaria 
 fiSaarisjärvi 
Saarisjärvi  on Kanta-Hämeessä Hämeenlinnassa sijaitseva järvi. Järvi kuuluu Evon retkeilyalueen opetusmetsäalueeseen .
Maantietoa

Järven pinta-ala on 11,9 hehtaaria ja se on 550 metriä pitkä ja 550 metriä leveä. Järvellä ei ole kartan mukaan saaria. Sen rantaviivan pituus on 1,9 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Ekojärven valuma-alueeseen (35.787) se kuuluu. Järven vedenpinnan korkeus on 125 metriä mpy.
Sanni Alatalo

| Sanni Alatalo> Henkilötiedot |
| --- | --- |
Syntynyt: 7. maaliskuuta 1997 (ikä 27)
Kansalaisuus:   Suomi
Uran tiedot
Seura:  Lempäälän Kisa
Laji:  maastohiihto
Sanni Alatalo (s. 7. maaliskuuta 1997) on suomalainen maastohiihtäjä, joka edustaa Lempäälän Kisaa.
Alatalo voitti hiihdon Suomen-mestaruuskilpailussa 2017 kultaa Lempäälän Kisan viestijoukkueessa yhdessä Leena Nurmen ja Aino-Kaisa Saarisen kanssa.
Serape

Serapea kantava mies.
Serape eli sarape eli zerape on meksikolaisten miesten käyttämä huopamainen shaali tai viitta. Siinä voi olla myös huppu.
Samuel Hartman

Samuel Hartman (1606 Helsinki – 11. heinäkuuta 1653 Turku) oli järjestyksessä toinen Turun akatemian kaunopuheisuuden eli latinan professori ja Turun tuomiokirkon musiikin johtaja ja kirkkomuusikko.
Hartmanin vanhemmat olivat Lyypekissä syntynyt kauppias Georgius (Jöran) Hartman ja Katarina Larsintytär ja puoliso vuodesta 1638 Justina Olofintytär. Hartman opiskeli ensin kotona ja sitten Saksassa vuodesta 1623, aluksi kymnaaseissa ja kollegioissa. Vuodesta 1625 hän luki Greifswaldin yliopistossa teologiaa ja lainoppia, joista ei kuitenkaan suorittanut loppututkintoa. Palattuaan Suomeen 1635 Hartman toimi ensin maaherra Broder Andersson Rålambin perheessä kotiopettajana, mutta 1640 hänestä tuli Turun katedraalikoulun rehtori. Hänet vihittiin samana vuonna papiksi. Hartman toimi Turun tuomiokirkon musiikin ohjaajana ja johtajana, soittaen itse lyyraa. Opintojaan Hartman jatkoi Turun akatemiassa, maisterin arvoa varten laati 1643 teoksen De virtutibus homileticis in genere et de veritate in specie eli Sosiaalisista hyveistä yleisesti ja totuudellisuudesta erityisesti. Kaunopuheisuuden professoriksi hän oli ehdolla jo 1644, mutta tuli nimitetyksi virkaan vakinaisesti vasta 1649 Johannes Terseruksen jälkeen, eli ehti toimia professorina neljä vuotta. Vuonna 1650 virkaan yhdistettiin myös runouden opetus. Hartman laati viitisentoista onnittelutekstiä ja hautajaisrunoa sekä Turun akatemian ensimmäiseen promootioon 1643 runopuheen, joka on kadonnut. Samalta vuodelta on säilynyt hänen puheensa Trivialis praeceptor bonus eli Hyvä triviaalikoulun opettaja, pappeinkokouksesta 1651 taas synodaaliväitöskirja De peccato originali eli Perisynnistä. Professuurinsa aikana Hartman ei laatinut yhtään varsinaista akateemista opinnäytettä.
Aiheesta muualla

Kotivuori, Yrjö: Samuel Hartman. Ylioppilasmatrikkeli 1640–1852. Helsingin yliopiston verkkojulkaisu 2005. Viitattu 2.11.2015.
Aaltonen-Eloranta, Marja 1994. Samuel Hartman - musicus et poeta. Sukuviesti, no. 2, ss. 4–6.
School Gyrls (elokuva)

| School Gyrls |
| --- | --- |

Ohjaaja:  Nick Cannon
Käsikirjoittaja:   Nick Cannon  Dylan Mulick 
Tuottaja:   Ray A. Brown  Nick Cannon  Scott Kalvert  Dylan Mulick  Antonio Reid  Roger Ubina 
Säveltäjä:  Kevin Writer
Leikkaaja:  Harvey White
Pääosat:  School Gyrls
Valmistustiedot
Valmistusmaa:  Yhdysvallat
Tuotantoyhtiö:  Nick Cannon
Levittäjä:  Nickelodeon
Ensi-ilta:  2010
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
School Gyrls on vuonna 2010 valmistunut televisioon tehty musikaali, jonka pääosassa on pop-yhtye School Gyrls (Mandy Moseley, Monica Anne Parales, Jacque Pyles) ja Lindsay Taylor. Elokuvan ensi-ilta oli Nickelodeon-televisiokanavalla 21. helmikuuta 2010. Elokuva esitettiin myös TeenNick-kanavalla 19. maaliskuuta 2010. Elokuva sai huonon vastaanoton kriitikoilta ja se tehtiinkin vain School Gyrls -yhtyeen uuden albumin mainostusta varten.[lähde? ]
Näyttelijät

| 0 | 1 | 2 |
| --- | --- | --- |
|  Amanda Moseley  | … |  Amanda ”Mandy Rain”   |
|  Monica Parales  | … |  Monica ”Mo’Money”   |
|  Jacquelyn Rae Pyles  | … |  Jacque ”Jacque Nimble”   |
|  Lindsay Taylor  | … |  Bambi Lockwood   |
|  Angie Stone  | … |  Rehtori Jones   |
|  Mathias Anderle  | … |  Colin   |
|  Jessica Jarrell  | … |  Clair   |
|  Kristen Combs  | … |  Gibby   |
|  Gabi Wilson  | … |  Gabby   |
|  Justin Bieber  | … |  itsenään   |
|  Soulja Boy  | … |  itsenään   |
|  Kristinia DeBarge  | … |  itsenään   |
|  Joseph Simmons  | … |  itsenään   |
|  Fred Willard  | … |  Mr. Lockwood   |
|  Greg Brown  | … |  paparazzi   |
|  Blessing Kiara  | … |  tanssija   |
Saxo Bank

| Saxo Bank |
| --- | --- |

Tunnuslause:  Serious Trading. Worldwide.
Perustettu:  1992
Kotipaikka:  Kööpenhamina, Tanska
Toimiala:  investointipankkitoimi
Kotisivu:  www.saxobank.com
Infobox OKVirheellinen NIMI-arvo: 
Saxo Bank on kansainvälisesti toimiva investointipankki, joka on erikoistunut online-kaupankäyntiin ja sijoittamiseen maailmanlaajuisilla finanssimarkkinoilla. Se tarjoaa yksityissijoittajille sekä yritys- ja institutionaalisille asiakkaille kaupankäyntiä valuutoilla, futuureilla, CFD-sopimuksilla, osakkeilla, ETF:llä, optioilla sekä muilla johdannaisilla online-alustojen kautta. Lisäksi Saxo Bank tarjoaa salkun- ja rahastonhoitoa.
Pankki on perustettu vuonna 1992 ja sen pääkonttori sijaitsee Kööpenhaminassa.
Suomessa investointipankilla on toimintaa Mandatum Trader -nimellä.[lähde? ]
Saarisen malli

Saarisen malli vuodelta 1925.
Saarisen malli tai Malli Saarinen (virallisesti "Malli 1917 Saarinen") on nimitys, jota käytetään itsenäisen Suomen ensimmäisistä postimerkeistä. Nimensä ne saivat suunnittelijastaan, arkkitehti Eliel Saarisesta.
Yleistä

Saarisen malli laskettiin liikkeelle jo 1. lokakuuta 1917, paria kuukautta ennen Suomen itsenäistymistä. Ne olivat ensimmäiset suomalaiset postimerkit sitten vuonna 1889 ilmestyneiden yleismerkkien, joiden käyttö kiellettiin postimanifestin myötä vuonna 1900. Uusien suomalaisten postimerkkien julkaisun mahdollisti Venäjällä vuoden 1917 helmikuun vallankumouksen myötä tapahtunut hallitsijanvaihdos.
Saarisen mallin merkit olivat ainoita Suomessa vuosien 1917–1929 välillä julkaistuja postimerkkejä lukuun ottamatta itsenäisyyden 5- ja 10-vuotisjuhlien kunniaksi ilmestyneitä erikoismerkkejä. Vuosina 1919 ja 1921 niitä varustettiin inflaation vuoksi nimellisarvoa korottavalla lisäpainamalla. Viimeiset Malli Saarisen merkit olivat käytössä vuoden 1930 loppuun saakka. Ne korvasi saman vuoden alussa ilmestynyt "Malli 1930 Leijona" -yleismerkkien sarja.
Vaasan malli

Suomen sisällissodan aikana maan postimerkkivarannot jäivät punaisten hallitsemaan Helsinkiin, eikä rintamalinjan pohjoispuolelle voitu toimittaa merkkejä. Tämän vuoksi Vaasaa pääkaupunkinaan pitänyt Suomen valkoinen senaatti painatti kahdeksan postimerkin sarjan, jotka tunnetaan nimellä Vaasan malli. Matti Visannin suunnitelman mukaan muokatut merkit eroavat ulkoasultaan jonkin verran alkuperäisistä Eliel Saarisen postimerkeistä.